CELEX: 32018R1049
Language: lv
Date: 2018-07-25 00:00:00
Title: Komisijas Regula (ES) 2018/1049 (2018. gada 25. jūlijs), ar ko groza Eiropas Parlamenta un Padomes Regulas (EK) Nr. 396/2005 I pielikumu (Dokuments attiecas uz EEZ.)

26.7.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 189/9
               
            
         KOMISIJAS REGULA (ES) 2018/1049
         (2018. gada 25. jūlijs),
         ar ko groza Eiropas Parlamenta un Padomes Regulas (EK) Nr. 396/2005 I pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 4. pantu,
         tā kā:
         
                     (1)
                  
                  
                     Regulas (EK) Nr. 396/2005 I pielikumā ir uzskaitīti tie augu un dzīvnieku izcelsmes produkti, uz kuriem attiecas minētajā regulā noteiktie maksimāli pieļaujamie pesticīdu atlieku līmeņi (MAL) un kuriem piemēro minētās regulas noteikumus.
                  
               
                     (2)
                  
                  
                     Regulas (EK) Nr. 396/2005 I pielikums tika aizstāts ar Komisijas Regulu (ES) 2018/62 (2).
                  
               
                     (3)
                  
                  
                     Ar Regulu (ES) 2018/62 cita starpā I pielikuma B daļu papildināja ar preci “redīsu lapas” un to sasaistīja ar preci “lapu kāposti” šā paša pielikuma A daļā. Lapu kāpostiem noteikto MAL tā rezultātā piemēro arī redīsu lapām.
                  
               
                     (4)
                  
                  
                     Jaunākā informācija liecina, ka ne visos gadījumos lapu kāpostu MAL var piemērot redīsu lapām un ka ar redīsu lapām jāveic īpaši atlieku līmeņa izmēģinājumi, lai apstiprinātu piemērotus maksimāli pieļaujamos pesticīdu atlieku līmeņus.
                  
               
                     (5)
                  
                  
                     Tāpēc, iekams lapu kāpostu MAL piemēro precei “redīsu lapas”, ir lietderīgi paredzēt pārejas posmu, lai būtu iespējams savākt vajadzīgos datus. Lai to panāktu, Regulas (EK) Nr. 396/2005 I pielikuma B daļa būtu jāpapildina ar jaunu 3. zemsvītras piezīmi, kas saistīta ar preci “redīsu lapas”.
                  
               
                     (6)
                  
                  
                     Tāpēc būtu attiecīgi jāgroza Regulas (EK) Nr. 396/2005 I pielikums.
                  
               
                     (7)
                  
                  
                     Lai nodrošinātu, ka nerodas lieki tirdzniecības traucējumi, kuru iemesls ir izmaiņas, kas ar Regulu (ES) 2018/62 ieviestas attiecībā uz redīsu lapām, un lai varētu tirgot produktus, kuru ražas novākšanas sezona sākas 2018. gada pavasarī, šī regula būtu jāpiemēro no 2018. gada 1. aprīļa.
                  
               
                     (8)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 396/2005 I pielikuma B daļā pievieno un ierakstam “redīsu lapas” piesaista šādu 3. zemsvītras piezīmi:
            
               
                           “(3)
                        
                        
                           Redīsu lapām MAL piemēro no 2022. gada 1. janvāra.”
                        
                     
         
         
            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2018. gada 1. aprīļa.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 25. jūlijā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 70, 16.3.2005., 1. lpp.
         
         
            (2)  Komisijas 2018. gada 17. janvāra Regula (ES) 2018/62, ar ko aizstāj Eiropas Parlamenta un Padomes Regulas (EK) Nr. 396/2005 I pielikumu (OV L 18, 23.1.2018., 1. lpp.).